विस्तारित प्रदर्शन पहचान डेटा
विस्तारित प्रदर्शन पहचान डेटा (Extended display identification data) (ईडीआईडी [EDID]) किसी डिजिटल डिस्प्ले द्वारा अपनी क्षमताओं का प्रदर्शन किसी वीडियो स्रोत (उदा. ग्राफिक्स कार्ड, सेट-टॉप बॉक्स) को करने के लिये प्रदान की जाने वाली डेटा संरचना है। यही एक आधुनिक पर्सनल कम्प्यूटर को यह जानने की क्षमता प्रदान करता है कि उसमें किस प्रकार का मॉनीटर जोड़ा गया है। ईडीआईडी (EDID) को वीडियो इलेक्ट्रॉनिक्स स्टैण्डर्ड्स एसोसियेशन (वेसा [VESA]) द्वारा प्रकाशित एक मानक के द्वारा परिभाषित किया जाता है। ईडीआईडी (EDID) में उत्पादक का नाम और सीरियल नंबर, उत्पाद का प्रकार, फॉस्फर या फिल्टर का प्रकार, डिस्प्ले द्वारा समर्थित टाइमिंग, डिस्प्ले का आकार, दीप्ति (luminance) संबंधी डेटा और (केवल डिजिटल डिस्प्ले के लिये) पिक्सेल मैपिंग डेटा शामिल होता है।
ईडीआईडी (EDID) संरचनाएं संस्करण v1.0 से v1.4 तक की श्रेणी में होती हैं; ये सभी 128 बाइट संरचनाओं में उच्चतर संगतता को परिभाषित करती हैं। ईडीआईडी (EDID) संरचना v2.0 के द्वारा एक नई 256-बाइट संरचना परिभाषित की गई, लेकिन बाद में इसे अनुपयुक्त मानकर हटा दिया गया और v1.3 ने इसका स्थान ले लिया। HDMI 1.0-1.3c द्वारा EDID संरचना v1.3c प्रयोग किया जाता है।
DisplayID एक मानक है, जिसका लक्ष्य ईडीआईडी (EDID) और ई-ईडीआईडी (E-EDID) विस्तारणों को किसी ऐसे एकल प्रारूप द्वारा प्रतिस्थापित करना है, जो पीसी (PC) मॉनीटर व उपभोक्ता इलेक्ट्रॉनिक्स उपकरणों के लिये उपयुक्त हो.
ईडीआईडी (EDID) को डिस्प्ले से ग्राफिक्स कार्ड तक संचारित करने के लिये चैनल सामान्यतः I²C बस होती है, जिसे डीडीसी2बी (DDC2B) में परिभाषित किया गया है (डीडीसी1 [DDC1] में एक भिन्न सीरियल प्रारूप का प्रयोग किया जाता है, जो कभी भी लोकप्रियता हासिल नहीं कर सका).
डीडीसी (DDC) और ईडीआईडी (EDID) को परिभाषित किये जाने से पूर्व, किसी ग्राफिक्स कार्ड के पास यह जानने का कोई मानक तरीका नहीं था कि उसे किस प्रकार के डिस्प्ले उपकरण के साथ जोड़ा गया है। पर्सनल कम्प्यूटरों में लगे कुछ वीजीए (VGA) कनेक्टर्स एक, दो या तीन पिनों को ग्राउन्ड के साथ जोड़कर पहचान का एक बुनियादी रूप प्रदान किया करते थे, लेकिन यह कोडिंग मानकीकृत नहीं की गई थी।
ईडीआईडी (EDID) को अक्सर सीरियल प्रोम (PROM) (प्रोग्रामेबल रीड-ओनली मेमोरी) या ईईप्रोम (EEPROM) (इलेक्ट्रिकली इरेज़ेबल प्रोम) नामक एक मेमोरी उपकरण में मॉनीटर में संचित किया जाता है और यह ऐड्रेस 0x50 पर I²C बस के माध्यम से अभिगम्य होता है। ईडीआईडी प्रोम (EDID PROM) को अक्सर होस्ट पीसी (PC) द्वारा पढ़ा जा सकता है, चाहे स्वतः डिस्प्ले बंद किया हुआ हो या नहीं.
अनेक सॉफ्टवेयर पैकेज ईडीआईडी (EDID) सूचना को पढ़ सकते हैं व प्रदर्शित कर सकते हैं, जैसे माइक्रोसॉफ्ट विण्डोज़ के लिये रीड-ईडीआईडी (read-edid) और पॉवरस्ट्रिप (PowerStrip) तथा लिनक्स व बीएसडी (BSD) यूनिक्स के लिये एक्सफ्री86 (XFree86) (जो कि वर्बोस लॉगिंग codice_1 होने पर ईडीआईडी (EDID) को लॉग पर आउटपुट करेगा). लिनक्स में, यदि आप "xrandr--verbose" को क्रियान्वित करें, तो आप अपरिष्कृत ईडीआईडी (EDID) को हेक्साडेसीमल प्रारूप में भी देख सकते हैं। मैक ओएस एक्स (Mac OS X) मूल रूप से ईडीआईडी (EDID) सूचना (/var/log/system.log को देखें या स्टार्ट-अप के दौरान Cmd-V को दबाकर रखें) को पढ़ता है और स्विचरेसएक्स (SwitchResX) या डिस्प्लेकॉन्फिगएक्स (DisplayConfigX) जैसे प्रोग्राम सूचना को प्रदर्शित करते हैं और साथ ही विशिष्ट रिज़ॉल्यूशनों को परिभाषित करने के लिये इसका प्रयोग करते हैं।
एन्हैंस्ड (उन्नत) ईडीआईडी (EDID) भी उसी समय प्रस्तुत किया गया था, जब ई-डीडीसी (E-DDC) को प्रस्तुत किया गया; इसने ईडीआईडी (EDID) संरचना 1.3 प्रस्तुत की, जो अनेक विस्तारण खण्डों का समर्थन करती है और इसने ईडीआईडी (EDID) संस्करण 2.0 संरचना को अवमानित कर दिया (हालांकि एक विस्तारण के रूप में इसका समर्थन किया जा सकता है). ई-ईडीआईडी (E-EDID) में अधिमान्य समयावधियों, श्रेणी सीमाओं, मॉनीटर के नाम के लिये डेटा फील्ड्स की आवश्यकता होती है। ई-ईडीआईडी (E-EDID) दोहरी जीटीएफ (GTF) समयावधियों एवं अभिमुखता अनुपात परिवर्तन के लिये भी समर्थन प्रदान करती है।
विस्तारणों के प्रयोग के साथ, ई-ईडीआईडी (E-EDID) स्ट्रिंग की लंबाई 32 किलोबाइट्स (KBytes) तक हो सकती है। ऐतिहासिक रूप से, ईडीआईडी (EDID) के साथ कुछ ग्राफिक्स कार्ड ड्राइवर्स का प्रदर्शन बुरा रहा है, वे इसके विस्तृत समयावधि निरूपकों (Detailed Timing Descriptors) (डीटीडी [DTDs]) के बजाय मानक समयावधि निरूपकों का ही प्रयोग करते हैं। यहां तक कि जिन मामलों में डीटीडी (DTDs) को पढ़ा गया, उनमें भी ड्राइवर्स अक्सर इस मानक समयावधि निरूपक सीमा द्वारा सीमित हैं/थे कि क्षैतिज/ऊर्ध्व विभेदन 8 से पूर्णतः विभाज्य होने चाहिए. इसका अर्थ यह है कि अनेक ग्राफिक्स कार्ड चौड़ी स्क्रीन वाले अधिकांश आम फ्लैट पैनल डिस्प्ले और लिक्विड क्रिस्टल डिस्प्ले टेलीविजन के मूल विभेदनों को व्यक्त नहीं कर सकते. ऊर्ध्व पिक्सेलों की संख्या की गणना क्षैतिज विभेदन तथा चयनित अभिमुखता अनुपात के द्वारा की जाती है। अतः पूर्णतः अभिव्यक्ति-योग्य होने के लिये, चौड़ी स्क्रीन वाले डिस्प्ले का आकार 16x9 पिक्सेलों का एक गुणज होना चाहिये. 1366x768 पिक्सेल चौड़े एक्सजीए (XGA) पैनल के लिये, ईडीआईडी (EDID) मानक समयावधि निरूपक वाक्यविन्यास में अभिव्यक्ति-योग्य निकटतम विभेदन 1360x765 पिक्सेल है, जो विशिष्ट रूप से 3 पिक्सेल पतले काले स्तंभों के रूप में मिलता है। स्क्रीन की चौड़ाई के रूप में 1368 पिक्सेल निर्दिष्ट करने पर 769.5 पिक्सेल की एक अस्वाभाविक स्क्रीन ऊंचाई प्राप्त होती है।
अनेक चौड़े एक्सजीए (XGA) पैनल मानक समयावधि निरूपकों में अपने मूल विभेदनों को विज्ञापित नहीं करते, इसके बजाय केवल 1280x768 का विभेदन ही प्रस्तावित करते हैं। कुछ पैनल मूल विभेदन से केवल कुछ ही कम विभेदन को विज्ञापित करते हैं, जैसे 1360x765. इन पैनलों द्वारा एक पिक्सेल सटीक चित्र प्रदर्शित करने में सक्षम हो पाने के लिये, डिस्प्ले ड्राइवर द्वारा ईडीआईडी (EDID) डेटा को उपेक्षित किया जाना चाहिये अथवा ड्राइवर को डीटीडी (DTD) की सही व्याख्या करनी चाहिये और वह उन विभेदनों के निवारण में सक्षम होना चाहिये, जो 8 द्वारा विभाज्य न हों. ईडीआईडी (EDID) डेटा से मानक समयावधि निरूपकों का अधिरोहण करने के लिये विशेष प्रोग्राम उपलब्ध हैं; माइक्रोसॉफ्ट विण्डोज़ के लिये पॉवरस्ट्रिप (PowerStrip) और मैक ओएस एक्स (Mac OS X) के लिये स्विचरेसएक्स (SwitchResX). हालांकि यह भी सदैव संभव नहीं होता क्योंकि अपनी पसंद के अनुसार विभेदनों को क्रियान्वित करने के लिये कुछ विक्रेताओं के ग्राफिक्स ड्राइवर्स (उल्लेखनीय रूप से इंटेल के ड्राइवर्स) के लिये विशिष्ट रजिस्ट्री हैक की आवश्यकता होती है, जिसके कारण स्क्रीन के मूल विभेदन का प्रयोग करना बहुत कठिन बन सकता है।
! 00-19 || हेडर सूचना ! 20-24 || बुनियादी प्रदर्शन मानदण्ड ! 25-34 || वार्णिकता निर्देशांक (chromaticity coordinates) ! 35 || स्थापित समयावधि एक (Established timing I): 720×400@70 हर्ट्ज, 720×400@88 हर्ट्ज, 640×480@60 हर्ट्ज, 640×480@67 हर्ट्ज, 640×480@72 हर्ट्ज, 640×480@75 हर्ट्ज, 800×600@56 हर्ट्ज, 800×600@60 हर्ट्ज ! 36 || स्थापित समयावधि दो (Established timing II): 800×600@72 हर्ट्ज, 800×600@75 हर्ट्ज, 832×624@75 हर्ट्ज, 1024×768@87 (इंटरलेस्ड [Interlaced]) हर्ट्ज, 1024×768@60 हर्ट्ज, 1024×768@70 हर्ट्ज, 1024×768@75 हर्ट्ज, 1280×1024@75 हर्ट्ज ! 37 || निर्माता की आरक्षित समयावधि: ! 38-53 || मानक समयावधि पहचान ! 54-71 || निरूपक ब्लॉक 1 ! 72-89 || निरूपक ब्लॉक 2 ! 90-107 || निरूपक ब्लॉक 3 ! 108-125 || निरूपक ब्लॉक 4 ! 126 || विस्तारण फ्लैग. यह इस ब्लॉक के बाद आने वाले विस्तारण ब्लॉक्स की संख्या है। ईडीआईडी (EDID) 1.3 से पूर्व, इसे नजरअंदाज़ कर दिया जाता है और 0 पर सेट किया जाना चाहिए. ! 127 || चेकसम (Checksum). इस बाइट को इस प्रकार प्रोग्राम किया जाना चाहिये कि सभी 128 बाइट्स का योगफल 00h के बराबर हो.
उदाहरण के लिये, यहां एक एन्विजन ईएन-775ई (Envision EN-775e) मॉनीटर द्वारा दिये गये डेटा का सार प्रस्तुत है:
सीईए ईडीआईड समयावधि विस्तारणी (CEA EDID Timing Extensio) को पहली बार ईआईए/सीईए-861 (EIA/CEA-861) में प्रस्तुत किया गया था और तब से इसे कई बार अद्यतन किया जा चुक है, जिनमें से -861बी (-861B) पुनरीक्षण (जो कि इस विस्तारण का संस्करण 3 था, जिसके द्वारा संक्षिप्त वीडियो निरूपक [Short Video Descriptors] व उन्नत ऑडियो क्षमता/विन्यास सूचना जोड़ी गई), -861डी (-861D) (जिसमें ऑडियो खण्डों के लिये अद्यतनीकरण सूचनाएं जोड़ीं गईं), तथा -861ई (-861E), जो कि नवीनतम है, सर्वाधिक उल्लेखनीय हैं।
संस्करण 1 (जैसा कि -861 में परिभाषित है) केवल 18-बाइट वाले विस्तृत समयावधि निरूपकों (Detailed Timing Descriptors) के प्रयोग द्वारा ही वीडियो समयावधियों के निर्दिष्टीकरण की अनुमति देता था (जैसा कि ऊपर ईडीआईडी (EDID) 1.3 डेटा प्रारूप में वर्णित है). सभी मामलों में, "अधिमान्य (Preferred)" समयावधि सीईए (CEA) ईडीआईडी (EDID) समयावधि विस्तारण में सूचीबद्ध प्रथम डीटीडी (DTD) होनी चाहिये.
संस्करण 2 (जैसा कि -861ए (-861A) में परिभाषित है) ने अनेक डीटीडी (DTDs) को "मूल (native)" के रूप में नामित करने की क्षमता जोड़ी और इस बात के लिये कुछ "बुनियादी खोज" कार्यात्मकता शामिल की कि क्या प्रदर्शन उपकरण में "बुनियादी ऑडियो", वायसीबीसीआर (YCbCr) पिक्सेल प्रारूपों, तथा अंडरस्कैन (underscan) के लिये समर्थन उपलब्ध है।
संस्करण 3 (-861बी [-861B] विशिष्ट निर्देश से) के अनुसार, उपलब्ध डीटीवी (DTV) प्रारूपों की समयावधि निर्दिष्ट करन के दो भिन्न तरीके हैं: 18-बाइट वाले विस्तृत समयावधि निरूपकों के प्रयोग के माध्यम से, जैसा कि संस्करण 1 व 2 में होता है, तथा संक्षिप्त वीडियो निरूपकों (नीचे देखें) के प्रयोग के माध्यम से. एचडीएमआई (HDMI) 1.0-1.3सी (1.0-1.3c) इस संस्करण का उपयोग करता है।
संस्करण 3 में डेटा ब्लॉक्स के लिये चार नये वैकल्पिक प्रकार शामिल किये गये हैं: वीडियो डेटा ब्लॉक्स (जिनमें पूर्वोल्लिखित संक्षिप्त वीडियो निरूपक [Short Video Descriptors] शामिल होते हैं), ऑडियो डेटा ब्लॉक्स (जिनमें संक्षिप्त ऑडियो निरूपक [Short Audio Descriptors] शामिल होते हैं), स्पीकर आवंटन डेटा ब्लॉक्स (जिनमें प्रदर्शन उपकरण के स्पीकर विन्यास के बारे में जानकारी होती है) और विक्रेता विशिष्ट डेटा ब्लॉक्स (जिनमें किसी विशिष्ट विक्रेता के प्रयोग के लिये निर्दिष्ट सूचना शामिल हो सकती है).